open-index/open-wikipedia-markdown huggingface dataset:
Ringkvistfly

**Ringkvistfly** (*Xylena exsoleta*) er en sommerfugl som tilhører familien nattfly (Noctuidae). Den er meget sjelden i Norge.

## Utseende

Et stort (vingespenn 56 – 62 mm), kraftig, grått nattfly med smale forvinger. Den hviler med vingene rullet tett inntil kroppen og ligner da på en avbrukket kvist. Denne arten ligner mye på slektningen svartkantkvistfly (*Xylena vetusta*), men kan kjennes på at forvingene er mørkere uten et klart skille i farge mellom den fremre og bakre delen, at den har et tydelig ringmerke og at den har en pilformet, svart flekk som peker fra ytterkanten mot nyremerket, men ikke når fram til dette. Hodet, den fremste delen av forkroppen og bakkroppen er lyst gulbrune, ryggsiden av forkroppen (thorax) svartbrun. **Forvingen** er gulgrå med lys bestøvning og diffuse, mørke lengdestreker. Framkanten er noe mørkere enn resten. Nyre- og ringmerkene er tydelige, mørk-kantede, nyremerket er lyst i midten. Fra vingens ytterkant går det ut en pilformet, svart flekk som peker mot nedre del av nyremerket, men den når ikke fram til dette. **Bakvingen** er grå med gulaktig innerkant. Larven er naken, blågrønn med en rekke av åttetall-formede, svarte flekker på hver side av ryggen og en smal, gul lengdestripe under disse. Langs sidene har den en rødgul sidestripe.
## Levevis
Larvene lever på ulike slags lave planter. De voksne sommerfuglene flyr om natten i september – oktober før de overvintrer og flyr på ny i april.

## Utbredelse
Ringkvistflyet er utbredt i Nord-Afrika, Kanariøyene, Europa (inkludert Island), Midtøsten og Asia østover til Japan, sørover til Himalaya. I Norge er den bare funnet i nyere tid på Asmaløy i Hvaler, Østfold, men det finnes eldre funn fra Risør og Klepp i Rogaland. Den er listet som *ikke egnet* (NA) på Norsk rødliste for arter fordi den opptrer uregelmessig innenfor vurderingsområdet som en følge av naturlig forflytning.

## Kilder
* Norges sommerfugler – Ringkvistfly http://www.toyen.uio.no/fagene/zoologi/insekter/norlep/noctuidae/exsoleta.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xylena_exsoleta.html
* *Xylena exsoleta* på UK moths: https://web.archive.org/web/20071027003924/http://www.ukmoths.org.uk/show.php?bf=2242
## Eksterne lenker
*
Sven Vandenbroeck

**Sven Ludwig Vandenbroeck** (født 1979) er en belgisk fotballtrener og tidligere fotballspiller som er hovedtrener for .

Han har spilt for flere belgiske klubber samt for . Han har siden fungert som trener, blant annet for Zambias herrelandslag i fotball.

Vandenbroeck har tidligere spilt for , , De Graafschap, Akratitos, Lierse og CS Visé før han signerte for Løv-Ham etter 2008-sesongen. Han spilte for Lierse i den perioden Kjetil Rekdal var trener for klubben.

I løpet av 2009-sesongen var Vandenbroeck plaget med skader og fikk fire kamper for Løv-Ham. I mars 2010 ble Løv-Ham og Vandenbroeck enige om å avslutte samarbeidet.

## Referanser


## Eksterne lenker
*
Porskappefly

**Porskappefly** (*Lithophane lamda*) er en sommerfugl som tilhører familien nattfly (Noctuidae). Den er forholdsvis vanlig på Østlandet og Sørlandet i Norge.

## Utseende
Et middelsstort (vingespenn 39 – 44&nbsp;mm), kraftig, grått nattfly. Forkroppen er grå med en svart V rett bak hodet. Forvingen er blygrå, oftest med et blålig skjær. Den har kraftige, svarte lengdestreker ved roten (rotstrek) og litt bak midten (tappmerke), i tillegg er underkantene av nyre- og ringmerkene svarte. Alle lengdestrekene er bøyd opp i endene slik at de blir skålformede. Tappmerket er gaffeldelt i den indre, men ikke i den ytre enden, slik skiller den seg fra den nokså like arten gaffelkappefly (*Lithophane furcifera*), der merket er gaffeldelt i begge ender. Nyre- og ringmerkene er markerte, men ikke svært påfallende. Nær ytterkanten er det en kort, W-formet, svart tverrstrek (del av bølgelinjen). Bakvingen er grå med rødlige frynser.

## Levevis
Arten finnes på myrer, ved strender av ferskvann og på andre fuktige steder. Larvene lever helst på rakler og blader av pors (*Myrica gale*) men de kan også gå på en del andre busker, trær og urter. De voksne sommerfuglene flyr i september før de overvintrer og flyr igjen i april – mai.

## Utbredelse
Arten er utbredt i Mellom- og Nord-Europa og videre østover til Stillehavet. I Norge er den forholdsvis vanlig på Sørlandet og Østlandet. Den mangler på Vestlandet, bortsett fra lengst i sør og nord, men er funnet et par steder i Trøndelag.

## Kilder
* Norges sommerfugler – Porskappefly http://www.toyen.uio.no/fagene/zoologi/insekter/norlep/noctuidae/lamda.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lithophane_lamda.html
## Eksterne lenker
*
Grått kappefly

**Grått kappefly** (*Lithophane consocia*) er en sommerfugl som tilhører familien nattfly (Noctuidae). Den forekommer nord til Trøndelag i Norge.

## Utseende
Et ganske stort (vingespenn 43 – 47 mm), kraftig, mørk grått nattfly. Fargen er noen ganger nesten svart. Forkroppen og forvingen er mørkgrå. **Forvingen** har en lys flekk ved roten som er avgrenset bakover av en kort, svart strek (rotmerket). Nyre- og ringmerkene er markerte, lyse, kantet med hvitt og svart, gjerne med noen rustbrune skjell i midten. Bak disse merkene er det en kort, kraftig, svart lengdestrek (tappmerke) som er gaffeldelt i begge ender. Langs ytterkanten går det en ujevn, svart og hvit tverrlinje (bølgelinje). **Bakvingen** er lyst brungrå. Arten skilles vanligvis greit fra beslektede arter på den mørke fargen.

## Levevis
Grått kappefly forekommer i løv- og blandingsskog. Larvene lever helst på gråor (*Alnus incana*), men kan også forekomme på svartor, bjørk og hassel. De voksne sommerfuglene fly i september – oktober før de overvintrer og flyr igjen i april – mai.

## Utbredelse
Arten finnes i Nord- og Mellom-Europa og videre østover til Stillehavet og Japan. I Norge forekommer den nord til Trondheim.

## Kilder
* Norges sommerfugler – Grått kappefly http://www.toyen.uio.no/fagene/zoologi/insekter/norlep/noctuidae/consocia.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lithophane_consocia.html
## Eksterne lenker
*
Pleiadene (andre betydninger)

**Pleiadene** kan referere til:

* Pleiadene, en stjernehop i stjernetegnet Tyren
* Pleiadene (gresk mytologi), syv døtre av Atlas og Pleione i gresk mytologi
* Pleiadene (astromytologi), mytologiske og religiøse forestillinger om stjernehopen pleiadene i ulike kulturer og religioner.
* Pleiadene (vulkangruppe), en gruppe stratovulkaner i Antarktis
* *[[La Pléiade]]*, en gruppe av syv franske poeter på 1500-tallet 
* *[[Berlinerskolen (sjakk)|Die Plejaden]]/Berliner Siebengestirn*, tilnavn på ei gruppe innflytelsesrike tyske sjakkspillere
Svein Larsen

**Svein Larsen** (født 1952) er en norsk politiker (Ap) og radiogründer. Han var aktiv i oppbygningen av P4, der han fra 1993 til 1999 var redaktør og administrerende direktør.

Larsen har grunnfag i statsvitenskap fra Universitetet i Oslo, og ble senere utdannet fra Norsk Journalistskole. Fra 1976 til 1979 var Larsen informasjonssekretær i Oslo Arbeiderparti, før han fra 1979 til 1981 var politisk sekretær for kirke- og undervisningsminister Einar Førde. Fra 1982 til 1988 var Larsen valgt sekretær i Oslo Arbeiderparti. Han var også varamedlem i partiets landsstyre. Som sekretær i Oslo Arbeiderparti var blant annet Larsen aktiv i planer om å danne en nærradiostasjon for partiet i Oslo.

Larsen var viseformann i Vålerengens Idrettsforenings hovedstyre fra 1985 og var klubbformann fra 1986 til 1988. Larsen skulle som formann rydde opp i den svake økonomien som preget klubben, og Vålerenga ble i 1987 den første norske idrettsforeningen som ble satt under administrasjon. Larsen ble igjen leder i Vålerengens Idrettsforening i 2018.

Etter et par år i Singapore der han jobbet for Norges Eksportråd kom Larsen tilbake til Norge i 1991, og fra 1992 til 1993 var han formann i Oslo Arbeidersamfunn. Han arbeidet så som daglig leder i Radio Hele Norge, og ble også administrerende direktør og redaktør i P4 Radio Hele Norge når kanalen begynte ordinær drift i 1993. Den nye radiokanalen leverte raskt gode resultater, og i 1994 var enkelte programmer oppe i  lyttere samtidig som P4 hadde et overskrudd på fem millioner kroner av en omsetning på 75 millioner. Høsten 1996 ble P4 notert på Oslo Børs, og selskapets børsverdi var da 700 til 800 millioner. Under Larsens ledelse ekspanderte også P4 utenlands, og stod bak radiostasjoner i Sør-Afrika. Larsen gikk av som leder ved årsskiftet 1998-99.

På nyåret 2000 var Larsen aktuell som ny leder for Oslo Arbeiderparti etter Britt Hildeng.

Etter at Larsen gikk fra P4 solgte radiostasjonen seg ut fra Sør-Afrika. Larsen fulgte imidlertid selv opp prosjektet, og dro i 2000 nedover for å overta. Fra 2000 til 2003 var han leder for selskapet Makana Investment, og fra 2003 til 2006 var han radiosjef i P4 Cape Town og P4 Durban. Larsen var også via selskapet 21st Venture inne på eiersiden i Kanal 24. Fra 2006 til 2008 var han daglig leder i 21st Venture.

Fra 2008 har Larsen vært administrerende direktør og redaktør for Radio Metro. Som Radio Metro-sjef har Larsen trukket kulturminister Trond Giske for retten etter et Giske opphevet Medietilsynets konsesjonstildeling i Oslo-området. Fra 2014 til 2018 var han styreleder i Norsk Lokalradioforbund.

Svein Larsen er sønn av fylkesmann og stortingsrepresentant Gunnar Alf Larsen.

## Referanser
Humanity: Hour I

***Humanity: Hour I*** er et konseptalbum og det sekstende studioalbumet fra det tyske hard rock-bandet Scorpions, utgitt i mai 2007.

## Sporliste
# «Hour I» – 3:26 (Rudolf Schenker/James Michael/Desmond Child/John 5)
# «The Game of Life» – 4:04 (Klaus Meine/Child/Mikael Nord Andersson/Martin Hansen)
# «We Were Born to Fly» – 3:59 (Matthias Jabs/Eric Bazilian/Marti Frederiksen)
# «The Future Never Dies» – 4:03 (Meine/Child/Bazilian/Jason Paige/Russ Irwin)
# «You're Lovin' Me to Death» – 3:15 (Schenker/Child/Andreas Carlsson/Bazilian)
# «321» – 3:53 (Schenker/Child/Frederiksen/Paige)
# «Love Will Keep Us Alive» – 4:32 (Meine/Child/Bazilian/Frederiksen)
# «We Will Rise Again» – 3:49 (Jabs/Michael/Paige/Child)
# «Your Last Song» – 3:44 (Schenker/Child/Bazilian)
# «Love Is War» – 4:20 (Jabs/Michael/Child/Frederiksen)
# «The Cross» – 4:28 (Jabs/Michael/Child/Frederiksen)
# «Humanity» – 5:26 (Meine/Child/Bazilian)

## Personell
* Klaus Meine: vokal
* Matthias Jabs: gitarer, bakgrunnsvokal
* Rudolf Schenker: gitar, bakgrunnsvokal
* Paweł Mąciwoda: bass, bakgrunnsvokal
* James Kottak: trommer, perkusjon
### Gjestemusikere
* Billy Corgan: vokalist på «The Cross»
* Eric Bazilian: gitar på «Love Will Keep Us Alive»
* John Lowery (John 5): gitar på «Hour I»
* Russ Irwin: piano på «The Future Never Dies»
* Jason Paige: bakgrunnsvokal

## Eksterne lenker
*
Blackout (Scorpions-album)

***Blackout*** er det åttende studioalbumet fra det tyske hard rock-bandet Scorpions, utgitt i april 1982. Rett før innspillingen av albumet mistet vokalist Klaus Meine stemmen, og måtte operere stemmebåndet. Don Dokken ble hentet inn som erstatter, men Meine var tilbake raskere enn forventet. Det eksisterer demoer med Dokken som vokalist, men disse har aldri blitt offisielt tilgjengelige. Omslagsbildet er et selvportrett av den østerriksk-irske kunstneren Gottfried Helnwein.

## Sporliste
# «Blackout» (Schenker/Meine/Rarebell/Kittelsen)  – 3:49
# «Can't Live Without You» (Schenker/Meine)  – 3:47
# «No One Like You» (Schenker/Meine)  – 3:57
# «You Give Me All I Need» (Schenker/Rarebell)  – 3:39
# «Now!» (Schenker/Meine/Rarebell)  – 2:35
# «Dynamite» (Schenker/Meine/Rarebell)  – 4:12
# «Arizona» (Schenker/Rarebell)  – 3:56
# «China White» (Schenker/Meine)  – 6:59
# «When the Smoke Is Going Down» (Schenker/Meine)  – 3:51

## Personell
* Klaus Meine – vokal
* Matthias Jabs – gitar, støttevokal
* Rudolf Schenker – gitar, støttevokal
* Francis Buchholz – bass, støttevokal
* Herman Rarebell – trommer, perkusjon, støttevokal

## Referanser


## Eksterne lenker
*
Love at First Sting

***Love at First Sting*** er det niende studioalbumet fra det tyske hard rock-bandet Scorpions, utgitt 4. mai 1984.

Både bassist Francis Buchholz og trommeslager Herman Rarebell hadde midlertidig forlatt bandet under innspillingen av albumet. Derfor spiller Jimmy Bain og Bobby Rondinelli, som begge tidligere hadde spilt med blant andre Rainbow, henholdsvis bass og trommer. Etter innspillingen ble Buchholz og Rarebell med i bandet igjen, og de er blitt kreditert som musikere på albumet.

## Sporliste
All musikken er skrevet av Rudolf Schenker. Alle tekstene er skrevet av Klaus Meine, unntatt hvor annet er notert.

#«Bad Boys Running Wild» (Schenker, Meine, Herman Rarebell) – 3:54
#«Rock You Like a Hurricane» (Schenker, Meine, Herman Rarebell) – 4:11
#«I'm Leaving You» – 4:16
#«Coming Home» – 4:58
#«The Same Thrill» – 3:30
#«Big City Nights» – 4:08
#«As Soon as the Good Times Roll» – 5:01
#«Crossfire» – 4:31
#«Still Loving You» – 6:26

## Personell
* Klaus Meine – vokal
* Matthias Jabs – gitar, støttevokal
* Rudolf Schenker – gitar, støttevokal
* Francis Buchholz – bass, støttevokal 
* Herman Rarebell – trommer, støttevokal

:* Jimmy Bain – bass (ukreditert)
:* Bobby Rondinelli – trommer (ukreditert)

## Eksterne lenker
*
Dieter Dierks

**Dieter Dierks** (født 9. februar 1943 i Pulheim) er en tysk plateprodusent, blant annet kjent for arbeidet sitt med bandet Scorpions.

## Referanser


## Eksterne lenker
* 
* 
*
Animal Magnetism

***Animal Magnetism*** er det sjuende studioalbumet fra det tyske hard rock-bandet Scorpions, utgitt 31. mars 1980.

## Sporliste
# «Make It Real» (Rudolf Schenker, Herman Rarebell)  – 3:49
# «Don't Make No Promises (Your Body Can't Keep)» (Matthias Jabs, Rarebell)  – 2:55
# «Hold Me Tight» (Schenker, Klaus Meine, Rarebell)  – 3:53
# «Twentieth Century Man» (Schenker, Meine)  – 3:00
# «Lady Starlight» (Schenker, Meine)  – 6:11
# «Falling in Love» (Rarebell)  – 4:09
# «Only a Man» (Schenker, Meine, Rarebell)  – 3:32
# «The Zoo» (Schenker, Meine)  – 5:28
# «Animal Magnetism» (Schenker, Meine, Rarebell)  – 5:56

## Personell
* Klaus Meine – vokal
* Rudolf Schenker – gitarer, bakgrunnsvokal
* Matthias Jabs – gitarer, bakgrunnsvokal
* Francis Buchholz – bass
* Herman Rarebell – trommer, perkusjon, bakgrunnsvokal

## Eksterne lenker
*
Skjellsord

**Skjellsord** er ord som blir brukt for å uttrykke negative følelser mot noe — gjerne en person. Hvert språk og dialekt har et rikt utvalg av skjellsord, og ordene kommer gjerne fra noen særskilte kategorier. Tabuord er en viktig kilde til skjellsord.

## Se også
* Banning

## Referanser
Lonesome Crow

***Lonesome Crow*** er debutalbumet til det tyske hard rock/heavy metal-bandet Scorpions, utgitt i august 1972 på Brain Records.

Dette er det eneste Scorpions-albumet der gitarist Michael Schenker medvirker som medlem av bandet. Musikken fra albumet ble brukt som soundtrack på den tyske filmen *Das Kalte Paradies*.

## Sporliste
# «I'm Goin' Mad»  – 4:53
# «It All Depends»  – 3:30
# «Leave Me»  – 5:06
# «In Search of the Peace of Mind» – 5:00
# «Inheritance»  – 4:41
# «Action»  – 3:56
# «Lonesome Crow»  – 13:31

## Personell
* Klaus Meine – vokal
* Michael Schenker – gitar
* Rudolf Schenker – gitar
* Lothar Heimberg – bassgitar
* Wolfgang Dziony – trommer

## Eksterne lenker
*
Arne Emil Christensen jr.

**Arne Emil Christensen jr.** (født 1936) er professor emeritus i nordisk arkeologi ved Universitetet i Oslo. Fra 1990 til 2006 hadde han ansvar for Vikingskipsmuseet på Bygdøy. I 2009 ble Christensen tildelt Kongens fortjenstmedalje i gull. 

I 1967 ledet Christensen, sammen med Svein Molaug, den første utgravningssesongen ved vraket av fregatten «Lossen» ved Hvaler. Han må derfor regnes som en av pionerene innenfor norsk marinarkeologi. Christensen har blant annet deltatt i Helge og Anne Stine Ingstads utgravinger på L'Anse aux Meadows. Han hadde også ansvaret for utgravingen av Klåstadskipet. 

Christensen har arbeidet med temaet båter og båtbygging, i skjæringspunktet mellom arkeologi og etnologi. 

Arne Emil Christensen jr. var gift med etnologen Anne Louise Gjesdahl Christensen og er fetter til etnologen Arne Lie Christensen.

## Referanser


## Litteratur
*
Lovedrive

***Lovedrive*** er det sjette studioalbumet fra det tyske hard rock-bandet Scorpions, utgitt i februar 1979. Dette er bandets internasjonale gjennombruddsalbum, og inneholder blant annet låtene «Loving You Sunday Morning», «Always Somewhere» og «Holiday». Bandet har på dette albumet rendyrket sin «Scorpions-formel», med en blanding av melodisk hard rock og «power-ballader».

Gitaristen Michael Schenker, tidligere medlem av bandet, bidrar på 3 av låtene. Dette er det første albumet med den nye gitaristen Matthias Jabs, som erstattet Uli Jon Roth sommeren 1978.

## Sporliste
# «Loving You Sunday Morning» (Schenker/Meine/Rarebell)  – 5:36
# «Another Piece of Meat» (Schenker/Rarebell)  – 3:30
# «Always Somewhere» (Schenker/Meine)  – 4:56
# «Coast to Coast» (Schenker)  – 4:42
# «Can't Get Enough» (Schenker/Meine)  – 2:36
# «Is There Anybody There?» (Schenker/Meine/Rarebell)  – 3:58
# «Lovedrive» (Schenker/Meine)  – 4:49
# «Holiday» (Schenker/Meine)  – 6:32

## Personell
* Klaus Meine: vokal
* Rudolf Schenker: gitar
* Matthias Jabs: gitar
* Francis Buchholz: bassgitar
* Herman Rarebell: trommer
* Michael Schenker: gitar på 2, 4 & 7

## Eksterne lenker
*
Milada Skrbková

**Milada Skrbková** (senere *Žemlová*, født 30. mai 1897 i Praha i Østerrike-Ungarn, død 2. oktober 1935 i Praha) var en tsjekkoslovakisk tennisspiller som deltok i de olympiske leker 1900] i Antwerpen.

Skrbková vant en olympisk bronsemedalje under Sommer-OL 1920 i Antwerpen. Sammen med  Ladislav Žemla kom hun på tredjeplass i mixed double-turneringen.

## OL-medaljer
* 1920  Antwerpen -  Bronse i tennis, mixeddouble  TCH

## Referanser


## Eksterne lenker
*
Hellas under Sommer-OL 1920

**Hellas under Sommer-OL 1920**. 52 sportsutøvere fra Hellas deltok i åtte øvelser, blant annet skyting og fotball under Sommer-OL 1920 i Antwerpen. De kom på nittendeplass med en sølvmedalje.  
  
## Medaljer

## Medaljevinnerne

## Eksterne lenker
* Resultater og profilside  på sports-reference.com
Luxembourg under Sommer-OL 1920

**Luxembourg under Sommer-OL 1920**. Tjuefem sportsutøvere fra Luxembourg deltok i seks sporter under Sommer-OL 1920 i Antwerpen. De kom på delt nittendeplass med en sølvmedalje. Det var tredje gangen Luxembourg var med i et sommer-OL.

OL-troppen besto av seks friidrettsutøvere, tre vektløftere, to svømmere, to brytere en syklist og elleve fotballspillere.

## Medaljevinnerne

## Kilder
* Luxembourg under Sommer-OL 1920: Resultater og profilside  på sports-reference.com
Slaget om Gabon

**Slaget om Gabon** eller **slaget om Libreville** som det også er kjent som, var ett av slagene som pågikk i Fransk Vest-Afrika i november 1940 under andre verdenskrig. Slaget resulterte i at frie franske styrker kommandert av general Charles de Gaulle i samarbeid med britiske soldater fikk kontroll over byen Libreville i Gabon, og Fransk Ekvatorial-Afrika ble frigjort fra vichyfranske tropper.

## Bakgrunn
Den 8. oktober 1940 ankom general Charles de Gaulle byen Douala. Han gjorde klar en plan for invasjon av Gabon i løpet av en firedagers tid. De Gaulle ønsket også å bruke Fransk Ekvatorial-Afrika som en base for angrep mot Libya, som var kontrollert av aksemaktene. Som en grunn av dette reiste han nordover mot Tsjad, som lå sør for Libya.

Frie franske styrker gikk inn i Gabon 27. oktober og de tok byen Mitzic. 5. november kapitulerte vichygarnisonen som befant seg i Lambaréné. I mens dro troppene til de frie franske styrker kommandert av general Philippe Leclerc og general Marie-Pierre Kœnig fra Douala, og deres mål var å okkupere Libreville.

## Slagets gang
8. november angrep det britiske krigsskipet HMS *Milford* den vichyfranske ubåten *Poncelet*, som til slutt sank. Kœnigs styrker gikk i land på Pointe La Mondah. Styrkene hans bestod av fremmedlegionærer (blant annet Fremmedlegionens 13. halv-brigade), senegalesiske og kamerunske tropper.

Neste dag slapp fly av typen Lysander som opererte fra Douala, flere bomber over byen Libreville. Troppene til Kœnig møtte stor motstand ved grensen til byen, men de klarte å ta byen. De marine styrkene til frie franske styrker med kolonisluppen *Savorgnan de Brazza* gikk til angrep og klarte å senke den vichyfranske sluppen *Bougainville*. *Bougainville* var søsterskipet til *Savorgnan de Brazza*.http://uboat.net/allies/warships/ship/6151.html https://web.archive.org/web/20090711155839/http://www.seawaves.com/newsletters/TDIH/april/21Apr.txt

Det gikk ikke mange dager før troppene til Vichy-regimet i området var svært svekket. 12. november overga de resterende vichyfranske soldatene seg ved Port-Gentil. Fortvilet over sine handlinger begikk guvernør Masson selvmord.

## Tap og ettervirkninger
Slaget førte verken til store sivile eller materielle tap. På den vichyfranske siden ble en slupp og en ubåt skutt i senk, mens tallet på sunkne skip på den allierte siden er ukjent.

Den 15. november klarte ikke de Gaulles personlige appell å overbevise de gjenværende vichyfranske soldatene, inkludert general Tetu, om å gå over til de frie franske styrker. Som følge av dette ble soldatene tatt som krigsfanger og fraktet til byen Brazzaville i Kongo, hvor de ble holdt fengslet til krigen var over.

Slaget om Gabon fikk ikke så veldig stor betydning for kampene ellers i krigen, men den førte til at maktbalansen i Vest-Afrika ble endret. Nå var Fransk Ekvatorial-Afrika kontrollert av frie franske styrker og de allierte kunne planlegge og utføre angrep mot det aksekontrollerte Libya i nord.

## Se også
* Operasjon «Menace»
* Slaget om Madagaskar

## Referanser

* Uboat.net on the Bougainville (Engelsk)
* Launching of the Bougainville (Engelsk)
CONCACAF-mesterskapet for kvinner 1994

**[[CONCACAF Gold Cup for kvinner|CONCACAF-mesterskapet i fotball for kvinner]]** (CONCACAF's Women's Championship) i 1994 var den tredje turneringen for kvinnelandslag knyttet til CONCACAF. Det var også kvalifisering til VM i Sverige året etter. Vinneren, USA, og nummer to, Canada, ble kvalifisert til VM. Turneringen ble spilt i Montréal i Canada.

## Gruppespill
Fem lag var med i mesterskapet. De fem var:
*  Canada
*  Jamaica
*  Mexico
*  Trinidad og Tobago
*  USA

## Noter


## Eksterne lenker
* Tabeller & resultater ved RSSSF.com
Steinsnes

**Steinsnes** er en gård og tettbebyggelse utenfor Østre Halsen i Larvik kommune. Gården ligger på neset mellom Numedalslågen og Larviksfjorden.  

Gården Steinsnes er bare noen hundre år gammel. Navnet kan være eldre, og første ledd kan komme av mannsnavnet «Steinn» eller «rund steinaktig kolle». Siste del har nok sitt utspring i gårdens plassering. 

## Referanser
Brasil under Sommer-OL 1924

**Brasil under Sommer-OL 1924**. Tolv sportsutøvere fra Brasil deltok i tre sporter, friidrett, roing og skyting, under Sommer-OL 1924 i Paris. De vant ikke noen medaljer.  
  
## Medaljer

## Kilder
* Brasil under Sommer-OL 1924: Resultater og profilside  på sports-reference.com
Beinkjør

**Beinkjør** er et rock/punk-band fra i Lærdal i Sogn og Fjordane, stiftet i år 2000. Bandet ga selv ut flere CD-er.

Bandet spilte inn tre CD-R-plater, delvis i en hybel og delvis i et nedlagt pelsslakterhus i perioden 2000 til 2002. Sommeren 2002 flyttet Beinkjør til Bergen og rekrutterte noen nye medlemmer.

Bandet spilte en rekke konserter i Norge mellom 2002 til 2006. I januar 2007 spilte bandet på Støy-festivalen i Sogndal. I august 2007 spilte de på Fres-festivalen i Fresvik.

I 2008 ga bandet ut plata *Rock for rus*, med besetningen *Ronny Overtredelse*, *Børre Brudd*, *Ottar Oppvigler* og *Dealer*. I 2010 gikk bandet i studio med ny leadgitarist og spilte inn en slags temaplate om folket og livet i Lærdal og Indre Sogn. 15. november samme år ga de ut albumet *Skot & skrømt*.

## Mottakelse
*Rock for rus* fikk terningkast 5 i *Bergens Tidende* under tittelen «Rimekongene». Samtidig som musikken var «engasjerende, tregrepsmelodiøs og leken» var tekstene det beste, med «Fantastiske rim» og stor oppfinnsomhet. Det var også interessant at bandet kom fra et turistfylke, men produserte en CD som «er spekkfull av vitalitet og rasende ironisering rundt norsk kultur &ndash; en brutal nasjonal oppvekker lesset med humor». Det ble firere i hjemlige *Sogn Avis* og *Dagsavisen*. Geir Rakvaag i Oslo-avisa antydet at «Vi voksne» måtte ta imot albumet noe kjøligere enn de som var like unge som Beinkjør, men også at «Beinkjør hadde vært en sensasjon i norsk rock i 1978».

I *Sogn Avis* sto det at man både kunne argumentere for en sekser og en ener. Det var raske sanger og skarpe tekster, samtidig som «Einskilde låter er rett og slett dårlege, og plata har altfor mange av desse». For «uansett kor bra einskilde låtar måtte vera, blir dette ei plate der ein skipper mesteparten av låtane, trass i at mykje av dette er skikkeleg kvalitetspunk». Produksjonen trakk heller ikke opp. Kanskje burde Beinkjør tenkt nytt, og for eksempel satse på bedre lyd, i stedet for «at dei klamrar seg fast til punken sine rølpete konvensjonar», mente anmelderen.

*Skrot & skrømt*, som ble distribuert av Diger, fikk terningkast 5 i *Stavanger Aftenblad*. Anmelderen framstilte tekstene som bra der de handlet om hjembygda, og produktet bar helt tydelig preg av Sogn «med noen nikk til britisk 70-tallspønk». Avslutninga var en cover av Olav Stedjes Sogndal IL-sang *Stao nao pao*. *Bergens Tidende* nøyde seg med 4. Selv om flere av tekstene var verdt å trekke fram, med «heimstaddiktning i fengende driv», var det «tidvis stort sprik mellom kvaliteten i tekstene og musikken til bandet. Hva kunne de vært med en tøffere produksjon og uten sologitar med oppheng i hardrock?»

## Diskografi
*2000: *Vi skal storme slottet* (EP; 10 minutter, 6 spor), egenutgitt
*2001: *Radio Beinskjør* (album)
*2002: *Faen* (album)
*2008: *Rock for rus* (album)
*2010: *Skot & skrømt* (album)

## Referanser


## Eksterne lenker
* 
* Spotify
* Youtube
* Facebook
Eritreas kvinnelandslag i fotball

**Eritreas kvinnelandslag i fotball** representerer Eritrea i internasjonale kamper. 

Eritrea har vært med i kvalifiseringen til Afrikamesterskapet siden 2002, men tapt samtlige kvalifiseringsamper mot Tanzania, bortsett fra i mesterskapet i 2006, da de trakk seg foran møtet med Egypt. i OL-kvalifiseringen tapte Eritrea på bortemålsregelen mot Marokko.

## Eksterne lenker
* FIFA Team Profile
Bulgaria under Sommer-OL 1924

**Bulgaria under Sommer-OL 1924**. Tjuefire sportsutøvere fra Bulgaria deltok i fire sporter under Sommer-OL 1924 i Paris. De vant ikke noen medaljer. OL-Troppen besto av sju syklister, fire friidrettsutøvere, to ryttere og et fotball-lag. 
  
## Medaljer

## Eksterne lenker
* Resultater og profilside  på sports-reference.com
65 Revisited

***65 Revisited*** er en dokumentarfilm av D. A. Pennebaker, laget av opptak som regissøren gjorde for sin kjente film *[[Dont Look Back]]* fra 1967. Begge filmer viser Bob Dylan og sitt "følge" i løpet av deres konsertturne fra 1965 i Storbritannia. Den nye filmen inneholder outtakes fra forgjengeren pluss flere komplette sangopptredener, noe den første filmen ikke sørget for. 

Filmen startet i kinoen den 28. november 2007. Den er også tilgjengelig som andre disk i DVD gjenutgivelsen av *[[Dont Look Back]]*, denne to-disk utgaven heter *Bob Dylan: Don't Look Back – 65 Tour Deluxe Edition*.

Bortsett fra Dylan selv dukker følgende personer opp i *65 Revisited*: Joan Baez, Bob Neuwirth og Nico.

## Sanger fremført
Sanger som blir fremført i *65 Revisited* er: 
*"To Ramona"
*"If You Gotta Go, Go Now"
*"It Ain't Me Babe"
*"It Takes a Lot to Laugh, It Takes a Train to Cry"
*"It's All Over Now, Baby Blue"
*"It's Alright, Ma (I'm Only Bleeding)"
*"Laddie" (en duet med Baez)

## Stikkordskortscenen i reprise
*65 Revisited* slutter med en alternativ tagning av den kjente stikkordskortscenen fra *Don't Look Back.* Denne gangen er den gjort på ett bytak i stedet for i en bakgate, og produseren Tom Wilson er der i stedet for Allen Ginsberg som var med i den originale.

## Referanser


## Eksterne lenker
*
Dansbandskampen

**Dansbandskampen** er en svensk direktesendt musikkonkurranse arrangert av Sveriges Television. Peter Settman og hans produksjonsselskap Baluba er skaperne bak programmet. Settman har også vært programleder siden starten i 2008. I 2008-sesongen vant dansebandet Larz-Kristerz konkurransen foran Scotts, mens The Playtones vant foran Titanix i 2009. I 2010 vant Elisas foran Willez og CC & Lee.

## 2008
26 danseband fra hele Sverige møttes i Svenska hem Arena i Strängnäs. Det er en «kongen på haugen»-konkurranse som pågår i løpet av ni lørdager. Delfinalene starter med at fem band konkurrerer, og de to bandene som har fått flest seerstemmer vinner og går videre til neste delfinale. Der venter tre nye band på å ta opp kampen om tittelen som Sveriges beste danseband. I det niende og siste programmet er det finale. Der skal en vinner kåres, og ta tittelen *Sveriges beste danseband*.

Hver delfinale er oppdelt i to momenter, i det første spilles en låt som vanligvis ikke forbindes med danseband. Deretter følger det andre momentet, *Dansbandsklassikern*, der en kjent dansebandlåt skal spilles. I finalen fikk de som gikk videre fra delfinalene også spille en, da nyskrevet, egenprodusert låt og da bare to band var igjen fikk begge spille hver sin versjon av *[[Inget stoppar oss nu]]*.

I konkurransen finnes det også en jury som hjelper seerne å velge ut vinneren. De kommenterer bandenes opptredener. Men det er seerne som har makten ved at de ringer inn og stemmer på sin favoritt.

Det første programmet ble sendt 18. oktober 2008 klokken 20.00 og deretter hver uke frem til 20. desember med unntak av 29. november, da Lilla Melodifestivalen ble arrangert.
 
Konkurransen ment å sette dansebandskulturen i medielyset igjen, etter at den under store deler av 2000-tallets første ti-år spilte en mindre rolle i forhold til 1990-tallet. Konkurransen hadde arbeidsnavnet *Sveriges bästa dansband*, men navnet ble endret da flere kjente danseband hoppet av da man forutså store økonomiske tap siden fredags- og lørdagskveldene er dansebandens økonomisk mest lønnsomme spillekvelder.

### Deltagende band
23. september 2008 ble det offentliggjort hvilke band som skulle medvirke i konkurransen, og når respektive band skulle komme inn i konkurransen.

I programmet som ble sendt 13. desember (på luciadagen) så ble ytterligere en finaleplass annonsert. Denne var «seernes joker» der seerne kunne stemme frem hvem som skulle få denne på Sveriges Televisions nettside svt.se.

## Se også
* Dansbandslåten

## Referanser


## Eksterne lenker
*
Chile under Sommer-OL 1924

**Chile i Sommer-OL 1924**. 13 sportsutøvere fra Chile deltok i boksing, fekting, friidrett, sykling og tennis i Sommer-OL 1924 i Paris. De vant ingen medaljer.
  
## Medaljer

## Eksterne lenker
* 
* OL-resultater på Sports-reference.com
Egypt under Sommer-OL 1924

**Egypt under Sommer-OL 1924**. 33 sportsutøvere fra Egypt deltok i åtte sporter under Sommer-OL 1924 i Paris. Egypt vant ikke noen medaljer.
  
## Medaljer

## Eksterne lenker
* Resultater og profilside  på sports-reference.com
Ecuador under Sommer-OL 1924

**Ecuador under Sommer-OL 1924**. Tre sportsutøver fra Ecuador deltok i friidrett under Sommer-OL 1924 i Paris. Det var første gang Ecuador deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Nesjar Idrettsforening

**Nesjar Idrettsforening** er en idrettsforening i Helgeroa i søndre Vestfold, stiftet 1. april 1917. 

Forening er et breddeidrettslag med 550 medlemmer fordelt på fotball, futsal, håndball og allidrett. 

Foreningen ble stiftet under navnet Nalum idrettsforening i 1917, og tok navnet Nesjar idrettsforening i 1945. Siden 1940-tallet har klubben holdt til på Karlsro ved Søndersrød.

## Futsal
Nesjar spiller per 2012-13 i Eliteserien.
### Tabellen ([[Eliteserien i futsal 2012/13|2012-13]])

## Fotball
Nesjar spiller per 2013 i 5. divisjon.
### Tabellen ([[5. divisjon fotball for herrer 2013#Vestfold Fotballkrets|2013]])

## Referanser


## Eksterne lenker
*
Svenn Erik Medhus

**Svenn Erik Medhus** (født 1982) er en tidligere håndballmålvakt fra Kristiansand.

Han spilte for det norske herrelandslaget i årene 2007–2012 og står bokført med 46 seniorkamper.

Medhus er rørlegger og adjunkt, og jobber pr 2025 som lærer i yrkesfag i videregående skole. Han inngår også i støtteapparatet til KRS Topphåndball.

## Karriere
Medhus startet sin karriere for de norske klubbene Randesund, Kristiansand IF og Sandefjord TIF, og tyske GWD Minden (2008–2010). I perioden 2010–2016 spilte han for elitelaget ØIF Arendal, og tok serietittelen i Postenligaen to år på rad med dem.

Medhus la opp i 2016, men gjorde et kort innhopp for ØIF i 2017. 

I 2019–2020 gjorde han et nytt, uventet, comeback og avsluttet sin håndballkarriere med en sesong for Kristiansand Topphåndball.

### Landslaget

## Referanser


## Eksterne lenker
* 
* Profil hos handball.no
* Overgangen til ØIF Arendal
Harald Osa

**Harald Osa** (født 10. mai 1958 i Sandnes) er en norsk prisbelønt kokk.

Osa er oppvokst på Jæren og gikk i lære ved Fagernes hotell i Fagernes. Etter et år i Auch i Sør-Frankrike arbeidet han noen år i Paris ved Hotel de France, Dodin Bouffant og hos Gerard Pangaud. Osa var på Kokkelandslaget i tolv år og drev i sin tid Hotel Continentals kjøkken og kjøkkenet i Holmenkollen restaurant.  Tidligere har han arbeidet ved Jans Mat & Vinhus i Stavanger (som ble startet av Osa og  Jan Arthur Ekornes) Han var med og startet Gastronomisk Institutt i Stavanger (1990).

Høsten 2011 var han matfaglig koordinator for TV 2-serien «Det norske måltid».

## Premier
* «Den gyldne kokkelue» 1986 (eneste året konkurransen ble avholdt)
* Årets kjøkkensjef 1986
* Norges kokkelandslag i Kokke-OL:  To bronse 1988, to sølv i 1992, sølv i 1992 (Osa var kaptein)
* André Enghs gullnål 1998
* Ingrid Espelid Hovigs matkulturpris 2003
* «Gladmatprisen»  Gladmatfestivalen 2004
* «Årets villmarkskokk» 2008 ved Villmarksmessen på Lillestrøm
* «Bondevettprisen» 2010 utdelt av Norges Bondelag

## Bibliografi
* 
* 
*
Filippinene under Sommer-OL 1924

**Filippinene under Sommer-OL 1924**. Én sportsutøver fra Filippinene deltok i friidrett under Sommer-OL 1924 i Paris. Det var første gang Filippinene deltok i et OL, de vant ingen medaljer.
  
## Medaljer

## Kilder
* Filippinene under Sommer-OL 1924: Resultater og profilside  på sports-reference.com
Signe Horn

**Signe Horn** (født 23. januar 1960) er en norsk tidligere politiker (Ap). Hun er generalsekretær for organisasjonen Voksne for barn fra 2019 og har tidligere blant annet vært eiendomsdirektør i Rom Eiendom.

Horn er cand.polit. med hovedfag i sammenliknende politikk fra Universitetet i Bergen (1986). Fra 1986 til 1988 var hun konsulent i Sosialdepartementet, fra 1988 til 1990 leder for pressesenteret i Regjeringskvartalet, og i 1990 informasjonskonsulent i Sosialdepartementet. Horn ble deretter gruppesekretær i bystyregruppen til Arbeiderpartiet i Oslo, og fra 1992 til 1994 var hun byrådssekretær for finans- og planleggingsbyråd Rune Bjerke. I 1994 ble hun politisk rådgiver i Nærings- og energidepartementet.

I 1995 ble Horn Oslos byråd for barn- og utdanning i byrådet til Rune Gerhardsen. Høsten 1996 gikk hun ut i fødselspermisjon med byråd for arbeid og sosiale tjenester Torild Lien Utvik som vikar, men innen Horn kom tilbake igjen var Gerhardsen-byrådet gått av. Horn gikk da tilbake til bystyret, og ble leder for Kultur- og utdanningskomitéen. I 1999 gikk hun ut av bystyret.

I 1999 begynte Horn som pr-medarbeider i Woldsdal & Partnere. Hun jobbet deretter som politisk rådgiver i Arbeiderpartiet, før hun i 2004 ble kommunikasjonsdirektør i Konkurransetilsynet. I 2006 ble Horn kommunikasjonssjef i Fornyings- og administrasjonsdepartementet, før hun gikk over til stillingen som direktør for samfunnskontakt i NSB-konsernet i 2007.

Horn var styreleder i det kommunale selskapet Undervisningsbygg Oslo KF til 27. september 2006 og har også sittet i styret i Europabevegelsen.

## Referanser


## Eksterne lenker
*
Irland under Sommer-OL 1924

**Irland under Sommer-OL 1924**. 41 sportsutøvere fra Irland deltok i fem sporter, boksing, fotball, friidrett, tennis og vannpolo under Sommer-OL 1924 i Paris. Det var første gang Irland deltok i et OL, de vant ikke noen medaljer.
  
## Medaljer

## Eksterne lenker
* OL-resultater på Sports-reference.com
Karin Holmsen

**Kari G. Holmsen** (født 28. desember 1940 i Oslo) er en norsk tidligere politiker (H). Hun var Oslos byråd for kultur og utdanning i byrådet til Hans Svelland og senere Michael Tetzschner fra 1986 til 1990.

Karin Holmsen tok examen artium i 1959, sekretærlinjen i 1961, og studerte senere språk i Sveits.

Holmsen var leder i Ullern Høyre fra 1979 til 1982. Hun ble valgt inn i bystyret i 1980, og satt i skolesyret 1980-83, kulturutvalget 1984-86 og en periode også i skogstyret. Fra 1986 til 1990 var Holmsen byråd for kultur og utdanning, før hun deretter gikk tilbake i bystyret som medlem av Byutviklingskomitéen. Hun gikk ut av bystyret i 1992.

Holmsen har også hatt en rekke styreverv, og har blant annet vært nestleder for Norsk Sjøfartsmuseum, styremedlem i Kunstindustrimuseet i Oslo og i ForArt Forskningsstiftelse for samtidskunst.

Holmsen er søster av Høyre-kollega Aina Simonsen.

## Referanser
Joseph Weizenbaum

**Joseph Weizenbaum** (1923–2008) var en tysk-amerikansk forfatter, datavitenskapsmann og professor i informatikk ved MIT. Han var en pioner innen kunstig intelligens (KI). Han er mest kjent for å ha utviklet ELIZA, en av de første chatbotene, men bidro til flere teknologiske fremskritt, inkludert utviklingen av SLIP (Symmetric List Processing), et programmeringsverktøy.

Weizenbaum ble født i Berlin, Tyskland, men flyktet til USA med sin jødiske familie for å unnslippe nazistene.

Weizenbaum ble i senere tid en kritiker av kunstig intelligens. Han mente at KI aldri kunne erstatte menneskelig dømmekraft og empati, og han advarte mot å gi maskiner ansvar for beslutninger som krever menneskelig forståelse. Hans bok, *Computer Power and Human Reason* (1976), er en viktig bok som utforsker de etiske implikasjonene av KI.

## ELIZA

Det mest kjente dataprogrammet fra 1960-tallet som man kunne «kommunisere» med var ELIZA (1966), laget av Weizenbaum. ELIZA var en maskin med tekst-*display* som forestilte en kvinnelig terapeut som svarer på tekst man skrev inn. Programmet søkte etter visse ord lagt inn av Weizenbaum. Spørsmålet «*Why do you hate me?*» inneholdt ord maskinen gjenkjente: «*you...me*». Som en respons ville ELIZA da svare «*You like to think that I hate you – don't you?*». Bytter man ut ordet *hate* med *love* eller et tulleord som «fghlrsgslierg», ville ELIZA svare det samme, bare med disse ordene istedenfor. Programmet forstod ingen av ordene, den fikk bare opp treff på ord fra en liste. Uten spesifikke treff har ulike chatboter visse «nødord» de bruker, slik som «*Hva mener du?*» eller lignende. Får de treff, vil de fleste programmer variere i respons, ved f.eks. å slette responsen fra listen, merke den som «brukt x ganger» eller flytte den sist på listen over responser. På denne måten kan programmene variere svarene sine og unngå mange gjentakelser, slik at programmet virker mer «pålitelig».

Weizenbaum var en av de første til å innse hvilke katastrofale virkninger slike egentlig ufarlige leketøy kan ha på folk. Han hadde selv programmert ELIZA og visste hvor enkelt og uintelligent det var, likevel fikk han kjemperespons fra personer som ønsket å prate med og få hjelp fra den maskinelle «terapeuten» hans. De som «pratet» med ELIZA, utviklet ofte personlige bånd til programmet. Weizenbaum ble sjokkert over hvor lett normale mennesker fikk vrangforestillinger og anså ELIZA som et eksisterende vesen. Det hele gikk så langt at *Journal of Nervous and Menetal Disease* publiserte en artikkel som hevdet at programmer som ELIZA snart kunne tas i bruk på sykehus som terapi for psykisk syke pasienter, og forhåpentlig kurere dem. Weizenbaums erfaring med ELIZA fikk han til å skifte mening om kunstig intelligens, ettersom mennesker alt for lett fanges av fenomenet og overbevises om at det er ekte. I slike tilfeller har kunstig intelligens stort skadepotensial, som terapeut eller om det får noen til å røpe hemmeligheter.

## Referanser


## Eksterne lenker
* 
*
Corydoras atropersonatus

***Corydoras atropersonatus*** er en art av maller i gruppen *[[Corydoras]]*.
Det er en tropisk ferskvannsfisk som lever i Amazonas i Ecuador og Peru.
Den blir ca. 4,5 cm lang. Den lever i vann med en pH på 6-8, en hardhet på 2-25 dGH og en temperatur mellom 21 og 24 °C. Den lever av makk, bentiske krepsdyr, insekter og plantemateriale.

## Eksterne lenker
* 
*
Grytfoten

**Grytfoten** er et fjell i Alstahaug kommune i Nordland. Den er den nest nordligste og tredje høyeste toppen i fjellrekka Sju søstre, og har en høyde på 1&nbsp;019 meter over havet.

Nabotoppen sør for Grytfoten er Skjerdingen, og mot nord ligger Botnkrona. Nordvest for aksla mellom Grytfoten og Botnkrona ligger Grytfotvatnet, som tidligere var drikkevannskilden til Sandnessjøen. Sør/øst for toppen av Grytfoten, ligger Raksdalen som går ned mot Rak.

## Vanskelighetsgrad
Grytfoten er ikke spesielt vanskelig å gå på. Det er litt småbratt i nærheten av toppen, men både voksne og barn kommer seg greit opp om sommeren. Turen tar 3-5 timer på denne årstiden. På vinterstid anbefales stegjern og isøks.

## Rute
Det er merket rute fra transformatorstasjonen på Breimo, rundt fire kilometer sør for Sandnessjøen sentrum. Ruten går mellom Grytfoten og Skjerdingen. På turen går man forbi to vann: Grytfotvatnet og Bruvollvatnet. I tillegg er det bekker underveis, så man trenger ikke ta med spesielt mye drikkevann fra start.

## Referanser
Ole Haabeth

**Ole Haabeth** (født 18. september 1950 på Kråkerøy i Østfold) er en norsk lærer og politiker (Ap) som fra 2007 til 2019 var fylkesordfører i Østfold. Han har også vært ordfører i Fredrikstad og Kråkerøy. 

Han vokste opp på Kråkerøy og er utdannet spesialpedagog. Etter gymnas på naturfaglinje og lærerskole i Oslo tok han tilleggsutdanning i spesialpedagogikk. Han arbeidet deretter i flere år med ungdomsskoleelever med sosiale og emosjonelle vansker. Han har også vært undervisningsinspektør i Sarpsborg kommune.

Haabeth hadde sittet i Kråkerøy kommunestyre i to perioder før han var ordfører fra 1992 til sammenslutningen med Fredrikstad i 1994. Han var varaordfører i Fredrikstad fra 1995 til 1999, så ordfører fra 1999 til 2007. Fra 2007 til 2019 var han fylkesordfører i Østfold.

Han er gift og har tre barn.

## Referanser
Honninggurami

**Honninggurami** er en art som stort sett regnes til gruppen *[[Trichogaster]]*, skjønt noen kilder oppgir *[[Colisa]]*.
Navnet *Colisa soto* har feilaktig blitt brukt for å beskrive hunnfisken hos denne arten, da honningguramien viser kjønnsdimorfisme.
Honninggurami er en populær akvariefisk og finnes også i en avlsvariant kalt **[[rubingurami]]**.

Det er en ferskvannsfisk som lever i elver og innsjøer i Asia. Den kommer fra India og Bangladesh.

Honningguramien foretrekker områder med tett plantevekst i bløtt og mineralfattig vann.
Den holder seg i de øvre om midtre vannlagene.

Den blir opptil 7 cm lang TL.
Hannene får en dyp gyllen farge i leksperioden, med mørkeblå buk. 
Hannene er generelt mer fargerike enn hunnene, som hos de fleste guramier. De har en lys oransje farge rundt strupeområdet. I lekstiden blir denne fargen mye sterkere, og brukes for å gjøre kur til hunnen. Hannene har også et noe oransje skjær i finnene, med unntak av halefinnen.
Hannene har også lengre finner med en spiss ryggfinne og forlengede gattfinnestråler.

## Referanser




## Eksterne lenker
*
Luxembourg under Sommer-OL 1924

**Luxembourg under Sommer-OL 1924**. Førtifire sportsutøvere fra Luxembourg, førtito menn og to kvinner, deltok i ni sporter under Sommer-OL 1924 i Paris. Det var fjerde gangen Luxembourg var med i et sommer-OL, de vant ikke noen medalje.
  
## Medaljer

## Kilder
* Luxembourg under Sommer-OL 1924: Resultater og profilside  på sports-reference.com
Mexico under Sommer-OL 1924

**Mexico under Sommer-OL 1924**. 15 sportsutøvere fra Mexico deltok under Sommer-OL 1924 i Paris. Mexico vant ikke noen medaljer.
  
## Medaljer

## Eksterne lenker
* OL-resultater på Sports-reference.com
Monaco under Sommer-OL 1924

**Monaco under Sommer-OL 1924**. Seks sportsutøvere fra Monaco deltok i tre sporter under Sommer-OL 1924 i Paris. Monaco vant ikke noen medaljer.
  
## Medaljer

## Kilder
* Monaco under Sommer-OL 1924: Resultater og profilside  på sports-reference.com
Lakserolje

**Lakserolje**, også kjent som **ricinusolje**, er olje som kommer fra frøet av ricinusplanten. Denne oljetypen blir også kalt **amerikansk olje** eller **castorolje**. 

Lakserolje utvinnes ved kaldpressing og ekstraksjon. Lakserolje er klar, fargeløs eller svakt gulaktig, tyktflytende, nesten uten lukt. Den består av triglycerider av fettsyrer, hovedsakelig av ricinolsyre. Lakserolje blir brukt innen medisin og industri. 

Den medisinske anvendelsen er først og fremst avføringsmiddel. I tynntarmen forsåpes lakseroljen, og det dannes ricinolsåpe, som virker avførende. Dersom man tar 1-2 spiseskjeer lakserolje før man spiser, inntrer virkningen i løpet av 2-3 timer. 

Den tekniske anvendelsen er som råstoff i såpeproduksjon, som smøremiddel.  som bestanddel i kosmetika, polérmidler og lignende. Den sulfoneres til tyrkiskrødtolje.
Fritz Reinhardt

**Friedrich Rudolph (Fritz) Reinhardt** (født 3. april 1895 i Ilmenau i Tyskland, død 7. juni 1969 i Regensburg) var en tysk nazist, NSDAP-funksjonær og SA-general. Han var statssekretær i det tyske finansdepartementet under det tredje rike.

Reinhardt ble etter krigen dømt til fire års arbeidsleir (senere redusert til tre).

## Liv og virke
### Bakgrunn, tidlig virke
Reinhardt var født i Ilmenau i delstaten Thüringen i Tyskland.  Under 1. verdenskrig tjenestegjorde han i Riga i Latvia hvor han til slutt endte opp i en interneringsleir i Sibir. Etter verdenskrigen engasjerte han seg i skolevirksomheten i Thüringen.

Han ble medlem av nazipartiet i 1926 og som en god agitator avanserte han fort i partiet og samme år ble han utnevnt til Ortsgruppenleiter i Herrsching. Året etter ble han distriktsleder i Oberbayern-Süd og i 1930 ble han Gauleiter for Oberbayern.

Reinhardt ble valgt inn i Riksdagen i 1930 og ble snart nazipartiets talsmann i finanspolitiske saker. Fra 1928 til 1933 var han leder for nazipartiets skriveskole (Reichsrednerschule) og i perioden fikk over 6000 NSDAP-funksjonærer retorikkundervisning i Reinhardts regi.  I 1933 ble han SA Gruppenführer og medlem av Rudolf Hess stab.

### Statssekretær
Reinhardt ble utnevnt som statssekretær i Finansdepartementet 6. april 1933 under Johann Ludwig Graf Schwerin von Krosigk. Han hadde ansvaret for Skatt- og tollskolen som han etablerte i 1935 og tollgrensevakten som han reorganiserte i 1937.

Gjennom en egen lov – skattereguleringsloven (Steueranpassungsgesetz) av 1934 – innførte han en paragraf om at skattepolitikken skal utformes utfra det nasjonalsosialistiske verdensbilde. Dette legaliserte – uten å måtte gå veien om andre lovendringer – en serie reguleringer rettet mot Tysklands jødiske befolkning, f.eks. reguleringen som krevde at stjålet gull fra deporterte og myrdede jøder skulle tilfalle den tyske stat.

I 1937 ble Reinhardt utnevnt til SA Obergruppenführer.

### Denazifisering
Etter krigen ble Reinhardt satt i alliert fangenskap. Den 17. juni 1949 ble han kategorisert som en hovedskyldig (Hauptschuldiger) i en denazifiseringshøring og dømt til fire år i arbeidsleir. Senere samme år ble straffen redusert til tre år. Reinhardt løslatt sent i 1950 etter å ha sonet dommen i varetekt. I rettsmøtene hevdet Reinhardt at hans rolle kun var rollen som finansekspert.

Etter krigen arbeidet han som skatterådgiver.

## Noter og referanser


## Litteratur
* Robert Wistrich: *Wer war wer im Dritten Reich? Ein biografisches Lexikon.* Fischer-Taschenbuch-Verlag, Frankfurt am Main 1987, ISBN 3-596-24373-4 (*Fischer* 4373).